**D I S P O Z I Ţ I E**

**privind constituirea comisiei paritare din cadrul Consiliului Județean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 23602/02.06.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Dispoziția Președintelui Consiliului Județean Cluj nr. 213/2025 privind stabilirea perioadei în care se desemnează reprezentanţii funcţionarilor publici în comisia paritară din cadrul Consiliului Judeţean Cluj;
* Adresa Președintelui Consiliului Județean Cluj nr. 19459/22.05.2025;
* Adresa Sindicatului AD-PAT din Consiliul Județean Cluj nr. 5/22.05.2025;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. f), art. 488 și art.489 din OUG nr. 57/2019, privind Codul administrative, cu modificările şi completările ulterioare;
* art. 3, art.6, art. 8, art. 9 și art.11 din Hotărârea de Guvern nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura de lucru ale acestora, precum şi a normelor privind încheierea şi monitorizarea aplicării acordurilor colective;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** Se constituie comisia paritară din cadrul Consiliului Judeţean Cluj în următoarea componență:

**Membri Titulari:**

1. Baicu Tănase – Șef serviciu, Serviciul SSM-PSI, Logistic.

2. Botezan Alexandru- Romulus – consilier, Serviciul Lucrări și Achiziţii Publice;

3. Raț Ovidiu - Alin – consilier, Serviciul Relații Publice.

4. Seras Teodor – Florinel – consilier, Serviciul Operațional.

5. Cosma Mircea-Ovidiu – consilier, Serviciul Operațional.

6. Farkas Adela-Maria – consilier, Serviciul Operațional.

**Membri Supleanţi:**

1. Cucuian Ștefan – Șef serviciu, Serviciul Tehnic, Situaţii de Urgenţă;

2. Marc Virgil-Ioan – consilier, Serviciul Operațional.

**Secretar Titular**

1. Negreanu Liviu-Mircea - consilier, Serviciul Buget Local, Venituri;

**Secretar Supleant**

1. Dersidan Cosmin-Dan – consilier, Serviciul Buget Local, Venituri.

**Art. 2. (1)** Membrii Comisiei paritare sunt numiţi pe o perioadă de 3 ani, începând cu data de 07.07.2025.

**(2)** Mandatul membrilor Comisiei paritare poate fi reînnoit o singură dată.

**(3)** Comisia își exercită mandatul de la data constituirii până la data constituirii comisiei nou-alese.

**Art.3.** Dispoziția de constituire a comisiei paritare poate fi atacată la instanţa de contencios administrativ competentă, în condiţiile prevăzute de Legea contenciosului administrativ nr. 554/2004, cu modificările şi completările ulterioare, de orice persoană interesată.

**Art.4.** Mandatul membrilor comisiei paritare numiți prin Dispoziția Președintelui Consiliului Județean Cluj nr. 220 din 03.06.2022, încetează de drept la data de 07.07.2025, motiv pentru care cu aceeași dată dispoziția menționată va fi abrogată conform normelor de tehnică legislativă.

**Art.5.** Cu ducerea la îndeplinire şi punerea în aplicare a prevederilor prezentei dispoziţii se încredinţează membrii comisiei numite la art. 1, care îndeplinesc atribuţiile cuprinse în art. 489 din Ordonanța de Urgență a Guvernului nr. 57/2019 privind Codul administrativ, cu modificările ulterioare și în Hotărârea Guvernului nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura de lucru ale acestora, precum şi a normelor privind încheierea şi monitorizarea aplicării acordurilor colective.

**Art. 6.** Prezenta dispoziție se comunică prin e-mail persoanelor nominalizate la art.1, Direcţiei Generale Buget-Finanţe, Resurse Umane - Serviciul Resurse Umane, Sindicatului AD-PAT, precum și Prefectului Județului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**PRESEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 254 din 4 iunie 2025**